RAPPORT FRA KOMMISSIONEN TIL EUROPA-PARLAMENTET OG RÅDET - Alarmsystemet nr. 3/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den Generelle Udvikling I De Månedlige Udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra 16. oktober 2001 til 31. januar 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt Bevillingsforbrug

>TABELPOSITION>

3. KOMMENTARER

3.1. Bevillingsforbruget for marts 2002

Forbruget af bevillinger under budgettets udgiftsområde 1 udgør for marts 2002 (medlemsstaternes udgifter fra 16. oktober 2001 til 31. januar 2002) 26 329,6 mio. EUR, dvs. 59,5% af bevillingerne. Udgifterne ligger

- 257,3 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter) og

- 23,0 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselskurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugsbudgettet for 2001 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 16. oktober 2001 til den 31. januar 2002 forblev den anslåede gennemsnitlige dollarkurs på ca. samme niveau.

3.3. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren. Bevillingsforbruget var dog ikke ensartet i de tre berørte kategorier udgifter. Især:

- for vegetabilske produkter var der et overforbrug i sammenligning med indikatoren, der hovedsagelig kunne tilskrives udgifterne til markafgrøder,

- for animalske produkter lå forbruget under indikatoren, og dette skyldtes hovedsagelig underforbruget for oksekød såvel som fåre- og gedekød,

- for tilknyttede udgifter lignede situationen situationen for animalske produkter, hvorved det vigtigste underforbrug skyldtes foranstaltninger på veterinær- og plantesundhedsområdet.

Den generelle afvigelse er ikke stor (-257,3 mio. EUR svarende til -0,7% af budgettet). Afvigelsen i visse kapitler er dog større, hvilket kræver følgende forklaringer:

Kapitel B1-10: Markafgrøder //

Afvigelse: +324 mio. EUR (+1,8%)

// (udgifter: 17 103 mio. EUR)

(indikator: 16 779 mio. EUR)

I begyndelsen af regnskabsåret vedrører de fleste betalinger i dette kapitel udbetalinger af direkte støtte i perioden fra 16. november 2001 til 31. januar 2002. Overforbruget i tredje måned i træk skyldes hovedsagelig den fremskyndede udbetaling af støtte til mindre producenter og jordudtagning i forhold til indikatoren, da medlemsstaterne har været meget bedre i stand til at overholde den lovhjemlede betalingsfrist.

Kapitel B1-11: Sukker // Afvigelse: +40 mio. EUR (+2,9%)

// (udgifter: 597 mio. EUR)

(indikator: 557 mio. EUR)

Overforbruget i forhold til indikatoren tilskrives udførslen af sukkermængder, der blev givet tilslag for i perioden fra midten af september til midten af oktober 2001, til restitutionssatser på over det gennemsnit, der blev lagt til grund for budgettet.

Kapitel B1-12: Olivenolie // Afvigelse: - 54 mio. EUR (-2,3%)

// (udgifter: 1 791 mio. EUR)

(indikator: 1 845 mio. EUR)

Bevillingsforbruget lå under indikatoren, fordi EL forsinkede udbetalingen af forskud på produktionsstøtten for olivenolie. Situationen forventes at blive normaliseret i løbet af de kommende måneder på grundlag af de anslåede mængder, der skal ydes støtte for under denne foranstaltning.

Kapitel B1-14: Spindplanter og silkeorme // Afvigelse: - 45 mio. EUR (-4,7%)

// (udgifter: 640 mio. EUR)

(indikator: 685 mio. EUR)

Bevillingsforbruget lå under indikatoren, fordi EL forsinkede udbetalingen af forskud på støtten for bomuld. Situationen forventes at blive normaliseret i løbet af de kommende måneder på grundlag af de anslåede mængder, der skal ydes støtte for under denne foranstaltning.

Kapitel B1-16: Vin // Afvigelse: - 83 mio. EUR (-5,9%)

// (udgifter: 238 mio. EUR)

(indikator: 321 mio. EUR)

Underforbruget står i forbindelse med forsinkede udbetalinger for destillation og omstruktureringsstøtte i visse medlemsstater (E, F og P).

Kapitel B1-17: Tobak // Afvigelse: - 39 mio. EUR (-4,0%)

// (udgifter: 569 mio. EUR)

(indikator: 608 mio. EUR)

Underforbruget står i forbindelse med forsinket udbetaling af støtte i visse medlemsstater (EL og E).

Kapitel B1-21: Oksekød // Afvigelse: - 107 mio. EUR (-3,3%)

// (udgifter: 2 681 mio. EUR)

(indikator: 2 788 mio. EUR)

Underforbruget skyldes især forsinket udbetaling i forbindelse med særlige opkøbsordninger i F såvel som lavere tekniske, finansielle og andre omkostninger ved intervention af oksekød, hvis lagre har ligget på ca. 0,25 mio. t siden midten af december.

Kapitel -B1-22: Fåre- og gedekød // Afvigelse: - 87 mio. EUR (- 12,9%)

// (udgifter: 266 mio. EUR)

(indikator: 353 mio. EUR)

Underforbruget skyldes hovedsageligt, at uventet højere markedspriser for fåre- og gedekød førte til, at moderfårs/gedepræmien blev fastsat på et lavere niveau end forventet ved budgettets udarbejdelse. Kommissionen mener derfor, at der kan forventes besparelser på ca. 86 mio. EUR ved udgangen af året i dette budgetkapitel.

Kapitel B1-30: Varer uden for bilag I // Afvigelse: - 22 mio. EUR (-5,3%)

// (udgifter: 109 mio. EUR)

(indikator: 131 mio. EUR)

Underforbruget skyldes store udførsler af forarbejdede landbrugsprodukter, hvori der indgår mælk og mejeriprodukter, som restitutionssatserne i den pågældende periode var lavere for end budgetteret, navnlig for skummetmælkspulver.

Kapitel B1-32: Fjerntliggende områder og Det Ægæiske Hav // Afvigelse: - 25 mio. EUR (-10,3%)

// (udgifter: 62 mio. EUR)

(indikator: 87 mio. EUR)

Underforbruget skyldes hovedsagelig midlertidige forsinkelser i gennemførelsen af POSEIDOM-, POSEICAN- og POSEIMA-programmerne i forhold til de resultater, der forventedes ifølge indikatoren.

Underudgiftsområde 1b

Kapitel B1-40: Landdistrikternes udvikling // Afvigelse: - 23 mio. EUR (-0,5%)

// (udgifter: 677 mio. EUR)

(indikator: 700 mio. EUR)

Afvigelsen i forhold til indikatoren er minimal (= 0,5%). Den skyldes for det meste forsinket gennemførelse af programmerne i ugunstigt stillede områder og nye ordninger for miljøet i landbruget, førtidspensionering og skovbeskyttelse.

4. KONKLUSIONER

Bevillingsforbrug pr. 31. januar 2002

Bevillingsforbruget for marts 2002 (medlemsstaternes udgifter fra 16. oktober 2001 til 31. januar 2002) var på 26 329,6 mio. EUR, hvilket svarer til 59,5% af bevillingerne. Udgifterne ligger 257,3 mio. EUR under indikatoren for underudgiftsområde 1a og 23,0 mio. EUR under indikatoren for underudgiftsområde 1b.

Den generelle afvigelse mellem de faktiske udgifter og indikatoren for begge underudgiftsområder er ubetydelig. Afvigelserne i visse kapitler er dog større. Mens nogle af disse afvigelser forventes at være midlertidige, skulle underforbruget i nogle kapitler, f.eks. for fåre- og gedekød samt oksekød, holde sig til udgangen af året og således føre til et samlet underforbrug på budgettet for 2002.